SIRI ASLI NETFLIX
Gergasi Lemas
...ditutup sepenuhnya. Kita mengetahuinya sekian lama.
Ribut besar melanda pada malam sebelum.
Jadi, pekan ini menerima berita pertama lewat pagi berikutnya
tentang kedatangan ia selepas nelayan tempatan menemuinya.
Sebagai saintis, rakan kerja dan saya, menganggap laporan pertama
hanya khabar angin atau palsu.
Namun, selepas lebih ramai saksi kembali dari pantai itu,
akhirnya kami bercadang untuk datang menyiasat tentangnya.
Ayuh, Steven. Tiada masa untuk berdiri diam terpegun.
Saya datang.
Pasti beratnya kira-kira 60 tan.
Saya rasa hampir 80. Tulang saja pasti 30 tan.
Raut mukanya yang luas itu
menyukarkan penaksiran umur gergasi ini,
namun, mulut dan hidung yang terbentuk sempurna
menunjukkan ia seorang lelaki muda yang pendiam dan tenang.
Ia mempunyai wajah yang mulia, memiliki tarikan yang menakjubkan,
yang tak sepadan dengan kekuatan gergasi yang besar.
Ketinggian yang agung ibarat Homer
menunjukkan contoh asli Argonaut yang mati lemas
atau seorang wira dari The Odyssey
bertentangan dengan manusia bersaiz normal seperti yang dibayangkan sebelum ini.
Perkara paling menarik tentulah skala saiznya,
namun, yang paling menarik adalah hakikat kewujudannya.
Kehidupan kita penuh dengan ketidakpastian,
namun gergasi ini dengan pastinya wujud...
lalu membolehkan kita menyingkap suatu lagi dunia yang penuh kepastian
bahawa pemerhati di pantai ini adalah salinan kerdil yang tak sempurna.
Lihat di sana.
Siapa itu? Marilah.
Oh, ia seperti getah.
- Naik. - Ia licin.
Bagaimana di atas sana?
Lucu?
Teddy, tak guna, saya hampir jatuh.
Kamu nampak sangat takut.
Dari jauh, ia seperti sedang tidur saja
dan, mungkin, tanpa beri amaran, merapatkan kakinya
dan memusnahkan replika kecil dirinya yang sedang mengerumuninya.
Namun semakin lama,
keajaiban yang dibawa gergasi itu mula pudar.
Mari pulang. Hampir waktu malam.
Ya. Betul juga.
Tiga hari berlalu sebelum lawatan saya berikutnya ke pantai itu.
Melihat minat pada gergasi itu,
rakan di institusi mewakilkan tugas
pemerhatian gergasi tersebut kepada saya.
Ia bukannya sesuatu yang menakutkan, kerana jujurnya,
gergasi itu masih hidup bagi saya.
Malah, lebih hidup berbanding kebanyakan orang di sekeliling saya.
Bukan begitu. Ia sangat besar.
Jika tukang potong mula di sini, kita dapat sampai ke tulang peha.
Dan boleh terus ke pinggulnya.
Akan ambil masa yang lama untuk selesaikannya.
Hari berikutnya,
saya melewatkan lawatan saya sehingga lewat petang,
agar tak begitu ramai pengunjung di pantai itu.
Rendaman berlarutan di dalam air garam dan tumefaksi tisunya
membuat wajahnya kelihatan kurang muda.
Raut wajahnya kini menunjukan kematangan biasa,
yang menunjukkan tanda-tanda reput.
Inilah permulaan penyerahan dirinya kepada sistem masa yang mencabar,
yang turut dilalui setiap manusia.
Walaupun ia kelihatan gagah,
perubahan yang berterusan ini, tanda kematian dalam hidup ini,
memberikan saya keberanian untuk berdiri di atas mayatnya.
Perspektif baharu ini buat saya lebih peka dengan penderitaan fizikalgergasi ini.
Ia tetap sakit walaupun dia tak tahu mengenainya.
Akhirnya, wajah gergasi ini berubah
lalu menunjukan kepenatan dan ketidakupayaan.
Terperangkap dalam pusaran sama
yang turut melanda takdir hayat kita yang terhad.
Dan penderitaannya dijadikan lebih tragik dengan kesunyian
yang dilaluinya.
Dibuang seperti kapal karam di sebuah persisiran pantai kosong.
BUKTI
Pemotongan pertama adalah permulaan tindakan penjarahan.
Dua hari berlalu,
sementara saya menghadapi keengganan
menyaksikan penamat kepada pemandangan hebat ini.
Walaupun ia bersaiz besar,
penghinaan terhadap badan gergasi ini membuatkan ia kelihatan seperti manusia.
Lebih terdedah pada bahaya.
Namun kelemahan itu mengeluarkan rasa benci terpendam,
menggalakkan kerja pemusnahan gergasi oleh makhluk kecil di sekelilingnya.
Apabila saya melawat pantai itu keesokan hari,
saya melihat, dengan rasa lega, kepalanya telah dibuang.
Beberapa minggu berlalu sebelum saya kembali ke pantai itu.
Ketika itu, ciri-ciri kemanusiaan gergasi itu telah pun lenyap.
Selamat petang, kawan.
Dan dengan lenyapnya kesan-kesan terakhir keperibadian
yang sebelum ini menghiasi tubuh tersebut,
minat para penonton, akhirnya, telah hilang.
Beberapa bulan kemudian, selepas ketibaan gergasi itu dilupakan,
beberapa bahagian badan mula muncul di seluruh pekan.
Kebanyakannya hanya tulang.
PENYEMBELIHAN BALLARD
Serpihan terpisah yang gagah ini seperti menunjukkan intipati
keagungan gergasi tersebut
berbanding ingatan saya tentang apendaj yang kembung itu.
Saya pasti, jika saya mencari di pub seluruh pekan,
hotel dan restoran, saya pasti melihat hidung atau telinga gergasi yang diawet
digantung sebagai perhiasan di dinding dan pendiang.
Tiket, dapatkan di sini!
DUNIA KEAJAIBAN PERTUNJUKAN
Keluar dari sini. Jika nak tengok, bayarlah.
Untuk anggota kemaluan yang besar itu,
ia dipamerkan di muzium aneh di sebuah sarkas kecil,
yang berhijrah di seluruh pesisir barat daya.
Anggota yang penting itu,
dengan skala besar dan pernah berpoten,
memenuhi ruang khemah itu,
walaupun, malangnya, tersalah label sebagai kepunyaan ikan paus.
Walaupun mereka yang hadir dan nampak gergasi selepas ribut kini mengingatinya,
setidaknya, kini, sebagai raksasa laut yang besar.
Namun, gergasi itu masih hidup bagi saya.
Saya sering bermimpi kebangkitannya.
Gergasi besar berjalan di tengah pekan,
mengutip bahagian dirinya untuk kembali ke perjalanan di lautan.
Terjemahan sari kata oleh Amirul Izhnan bin Mohamad